
Bucuriei mele de a fi fost poftit de către tineretul 
intelectual al Craiovei să cuvântez despre aspiraţiile şi idealul 
studențimii de azi, ca unul al cărui suflet simte o solidaritate 
deplină cu întreaga dinamică a viselor tinerilor cărturari de pe 
băncile universităţii, acestei prime bucurii i se alătură, desigur, 
bucuria de a conferenţia în oraşul în care am copilărit cu toată 
limpezimea anilor mei de-atunci, am şcolărit şi, mai târziu, am 
vibrat cu toate frământatele lăute ale adolescenţei mele. 

Au fost ani, aici, în inima Olteniei, peste care am trecut, 
cu azururile zărilor boltite pe suflet: ani, în a căror lumină m- 
am îmbăiat ca-n apele de miere ale Amaradiei şi pe care n- 
am să-i pot uita niciodată. 

Îngăduiţi-mi, deci, ca aceste dintâi cuvinte ale mele să 
fie, în acelaşi timp, un salut adus tineretului cărturăresc de care 
mă ştiu legat cu veriga de foc a aceluiaşi ideal şi un omagiu 
închinat oraşului unde mi-am plâns lacrimile primelor decepții 
şi unde mi-a înseninat obrajii surâsul bucuriilor priore. 

Căci dacă, uneori, rigiditatea fără nici o rază de 
comprehensiune pentru sufletului copilului, a unui director de 
liceu bolnăvicios, a înveninat ultimii ani de şcoală ai liceanului 
care am fost, am întâlnit, în schimb, sfatul de dascăl luminat, 
dragostea sfântă pentru artă, îndemnul şi încurajarea 
profesorului meu iubit, C. D. Fortunescu, în casa deschisă ca 
un zâmbet, a poetei Elena Farango, unde amfitrioana, cu 
marea ei aristocrație sufletească, a aşternut catifele peste 
începuturile mele literare, apoi întreg şirul de prietenii, dragi 
mie şi azi, primele avânturi literare - şi lângă acest entuziasm 
cu aripi al adolescenţei mele-, prietenia llială şi ochii trişti de 
tânăr voevod bolnav ai scumpului meu Milcu, poetul cu inimă 
de crin şi cu zăpezile topite într-un mormânt, pe care amintirile 
- brățări la gleznele morţii - mi-or arde, totdeauna, vâlvătăile 

lor de topaz, în acele ore mătăsoase şi pure ale reculegerii 
depline. 


Tânărul de ieri, tânărul de acum. 


ŞI fiindcă am întreprins o palidă incursiune în amintiri, 
să-mi dați voie să-mi retrăiesc în clipele de față, câteva din 
stările mele sufleteşti, în preajma vârstei de 19 ani, când, 
sfârşind liceul, mă pregăteam să intru în universitate. 

Această aducere aminte a unor stări interioare îmi 
serveşte nu numai de cărăruie inițială spre miezul conferinței 
mele, dar, mai ales, de identificare a procesului meu lăuntric de 
atunci, cu frământările sufleteşti ale majorităţii camarazilor mei 
de generație. Tânărul, a cărui configuraţie psihică mă voi 
strădiu să o fixez acum în câteva linii largi, nu e simpla 
imagine a celui ce vă vorbeşte. 

El coincide prin sufletu-i de atunci, cu câteva sute, cu 
câteva mii de tineri dintr-o aceeaşi epocă, mai puţin senină de 
cum aţi crede-o, mai tulbure, prin viscole interioare, de cum 
s-ar fi părut. 

Tânărul, cercetat acum, caz de sincronism psihologic, 
poate creea un prototip: prototipul adolescentului pe punctul de 
a-şi isprăvi studiile secundare şi de a pătrunde în facultate, 
adolescent cu aripi mari deschise pentru zbor, dar dezorientat 
în faţa zărilor amăgitoare, neştiind spre care puncte cardinale 
să-şi îndrume zborul; cu cascade şi luminişuri lăuntrice, dar şi 
cu lunecări şi povârnişuri; cu aprinderi dar şi cu lâncezeli; şi 
mai cu seamă cu vii răni sângerânde peste care nu se apleca 
înţelegerea mângâietoare a vreunei mâini. . . Un tânăr inegal, 
înaripat şi difuz totodată; flămând de aspirații, dar fără a avea o 
axă a lor; apt pentru un ideal dar tatonându-l în obscurități şi 
confuzii; derutat de ştiinţă şi de lecturi variate şi inegale; cu 
începuturi de ostilități față de generațiile precedente; încercând 
prin visătoria unei etice noi, revolte, dar incapabil de intensitate 
reacționară; sincer, dar neştiind cum să-şi canalizeze 
sinceritatea. 


Vagă şi disparată frondă diletantă împotriva ipocriziei 
trecutului; capabil, prin structură, de spiritualitate dar 
neorganizat definitiv spiritualiceşte şi discontinuu. Torturat de 
întrebări şi amăgit de formule; momit, superficial, de etichete 
sonore dar vide de esențe şi adevăr, cum acea republică 
universală visată de materialismul istoric al lui Marx, care, 
totuşi, nu avea ancore mari, otgoane puternice, în sufletul 
adolescentului. Tânăr, a cărui substanţă sta gata să se deschidă 
recepției unui ideal naţionalist, pe care tânărul totuşi îl ocolea, 
îl evita în procesul său psihic, fie din cauza mirajului vremelnic 
al formulelor de "universalitate" şi pretins "umanitarism", fie 
din cauza scepticismului pe care i-l inspirau, laolaltă, 
emfatismul, inflația de demagogism şi sterpele discursivități 
patriotarde ale anumitor inşi politici - sărmane clocote de 
carton. 

Tânjind subterane energii, pe care dezorientarea şi lipsa 
de front comun al unei generaţii le ţineau în pasivitate, tânărul 
pe care vi-l prezint şi care eram mai mulți împreună, se 
caracteriza, cu deosebire, prin izolare, prin singurătatea care-l 
detaşa de ansambluri spirituale, şi care, când reprezenta o 
valoare singulară, îl sihăstria într-un hermetism de fildeş, într-o 
impasibilitate de aderenţe la psihicul colectiv. 

Peste absența de directivă şi peste mobilitatea 
interioară, plutea, aşa dar, drama  neintegrării într-o 
colectivitate sufletească, în unitatea spirituală a unei generaţii . 

Într-adevăr, aşa îl văd retrospectiv pe tânărul, foarte 
tânărul şi proaspăt student din primii 5-6 ani care au urmat 
sfârşitului războiului, şi aşa mă văd, îndărăt, peste umărul 
vremii, şi pe mine, pe o parte din mine care eram. . . 

Mă pregăteam pentru Bucureştii universitari, cu 
avânturi, dar fără zale şi gata de îngenuncheri la orice retezare 
a unei aripi de vis. Cu limpezimile apelor mele tulburate de 
bulgării zvârliți din afară. Temperament de răzvrătit şi totuşi 
timid şi dibuindu-mă confuz. . . Cu o roată mare de aur şi 
flăcări alergând prin mine, dar care nu avea osie. Cu aspirații 
multiple dar fără axă centrală; cu zeci de idealuri, dar fără un 

ideal; ispitit în artă de insurecția noilor forme poetice față de 
dogmatismul clasicismului şi de tradiție. 

O, dar a venit curând, foarte curând, marea găsire de 
sine. Au venit ancorele şi rădăcinile de argint, care l-au fixat pe 
tânăr într-o disciplină spirituală! Crepusculului dezorientărilor 
i-a urmat intersecția tuturor planurilor interioare într-un punct 
central numit ideal: idealul unei generații. 

În ciuda perioadei postbelice de agitaţie continuă, de 
crunt materialism, de haos şi cinism, de superficialitate şi de 
dezertări de la idealuri, tineretul cărturăresc român - singurul 
valabil prin contribuţia-i spirituală - şi-a aflat un echilibru, prin 
ridicarea unui stindard comun, prin închegarea unui front al 
generaţiei noi, cu exponentul de bază: studențimea. 

S-a trecut de zece ani de când tineretul studenţesc 
lucrează temeinic la adâncirea albiei idealului unic şi la 
consolidarea digurilor sale de pază. Astăzi, pe acest mare 
şantier al spiritului, opera e aproape sfârşită. Cei peste zece ani 
de trudă au dus la o construcţie de grele armături, şi nu la un 
beteag prepeleag de şindrilă. 

Trebuie rostit limpede: marea catastrofă care părea că 
ameninţă cu distrucția generația tânără şi care nu consta decât 
în absenţa - vremelnică din fericire - a idealului comun de 
generaţie, a fost înlăturată . 

Pentru a dărui un ideal etic şi un ideal naţional 
tineretului cărturăresc, dar mai cu seamă pentru a-l constitui în 
generaţie - caracterizată prin prezenţa unei singure axe de 
aspirații - a trebuit să existe în universităţi, în afara prelegerilor 
universitare, o altă şcoală, mai adâncă, a spiritului, care să 
cimenteze valori într-o etică nouă şi un crez nou. 

Această şcoală, mijind în începuturi oarecum 
superficiale, manifestate extern printr-o reacție împotriva 
infiltrației evreieşti în facultăți şi, câtva timp, după aceea, 
împotriva comunismului a cărui fază inițială de incubație 
amenința chiar o parte din tineretul universitar, a canalizat 
treptat energiile, le-a dat o directivă în profunzime, un echilibru 
şi o disciplină. O rară disciplină. 

N-aş vrea să întâmpin surâsuri de neîncredere, 
accentuând asupra acestei discipline. 

Mulţi dintre domniile-voastre n-au avut cum şi când s-o 
cunoască. Dar poate că tot au putut s-o întrezărească, într-unul 
din aspectele ei: congresul studenţesc de la Craiova, din 
preajma sărbătorilor Paştilor. 

Energie şi ordine. Ordine, fiindcă acesta era cuvântul 
conducătorilor studențimii. 

Eu vin din mijlocul marei studențimi verzi, pe care o 
cunosc, căreia îi analizez, perpetuu, manifestările şi care mă 
uimeşte prin transfigurarea, de câțiva ani încoace, a tineretului 
român. Cuvântul meu este sincer şi relatează numai stări de 
fapt. 

Evident, această luptă de seninătăți şi bronzuri pentu o 
disciplină şi un ideal, a mers paralel cu boicotul pornit de cei 
cuprinşi de panică în faţa încadrării tineretului într-un ideal de 
autentic naționalism, de purități morale şi de lichidare a falselor 
valori şi a formulelor dubioase. Era boicotul unui politicianism 
meschin şi corupt, alături de boicotul iudeo-masonic! Ani de 
zile, o "anumită" presă, aceea a Sărindarului, mistificatoare şi 
potrivnică oricărui sfânt ideal românesc, a încercat să 
stropească numai cu mocirle azurul unui suflet nou care se 
năştea limpede şi cu aripi de şoim. 

Şi peste toate zăgazurile şi boicoturile, noua generaţie 
şi-a fâlfâit flamura şi a călcat înainte spre consolidarea 
spirituală. 

Au fost mărăcini, mârşăvii şi sforării de culise care 
i-au stat în cale. . .Au fost prigoane lungi, cu ţinte de bocanci 
scrâşnind pe tânără carne strivită; au fost puşcării largi şi 
mucede, în care a bolit şi a flămânzit - luni întregi - floarea 
tineretului românesc. . . 

Dar acest tineret n-a mai putut fi înfrânt. Acest tineret 
n-a mai căzut în genunchi, ca odinioară la primele decepții. 
Inima lui crescuse prea mare şi suna acum ca un clopot de 
verde cleştar, în freamăt adânc, peste întreaga ţară. Acuma nu 
mai erau izolări şi singurătăţi, dezolări şi dezorientări, simpli 

tineri răzlețiți şi împrăştiaţi, tulburi şi întrebându-se fiecare ce 
vor... 

Acum era un tineret omogen, ferecat în fierul unei 
energii colective, construit sufleteşte şi dinamic, ridicând o 
rezistenţă morală ca un bloc de cremene. 

Un tineret înălțat la rangul de generație cu unitate de 
ideal. 

De aceea puşcăriile în care s-a bolit şi s-a murit chiar au 
fost senine. 

De aceea cizmele care sfărâmau carnea tineretului 
prigonit au stârnit cântece şi nu lacrimi. 


Cauzele care au ţinut tineretul departe de un 
ideal comun. 


Dar dacă, procedând la sinteza structurii sufleteşti a 
tineretului universitar actual aflăm substanța unui ideal 
energetic, ne apare ca firească întrebarea: care au fost, atunci, 
cauzele care au ţinut tineretul, în primii ani de după război, 
departe de un ideal comun? 

Era oare, exclusiv, imposibilitatea de adaptare la 
spiritualitatea unei generații? Nu. 

Erau numai dezorientările vagi, confuziile şi refugierile 
în sine, rezultate fatale ale epocii de febră morală şi de 
dezaxare generală, epoca imediat postbelică. 

Întreaga etică a lumii şi însăşi civilizaţia păreau să fi 
primit o lovitură de moarte. Războiul, scornitor al unei serii de 
crize, a adus, în primul rând, incapabilitatea de readaptare a 
generației întoarsă de pe front şi-a generaţiei care i-a succedat, 
la vechile valori morale şi culturale. O structură sufletească 
nouă se ivise. Căci războiul făcuse marea scindare în două 
lumi: lumea veche, a celor rămaşi la dogme şi fideli valorilor 
trecutului, şi lumea nouă, instinctiv revoluţionară, dar 
revoluționară neomogen şi disparat, fără a şti clar ce ideal 


urmăreşte impulsul ei spre reacţie, ci numai călcând în picioare 
şi negând trecutul. 

De acest haos moral, la care s-a adăugat haosul 
economic, într-un vârtej satanic, au profitat pseudo-valorile, 
pentru a se introna pe treptele tuturor manifestărilor în viaţa de 
stat. De-aici şi despicarea moralei în două mari aspecte: de o 
parte, inflaţia valorilor etice, de către generaţiile mai vechi; 
romantizarea inutilă a acestor valori şi centrifugarea moralei în 
dogme, care, ca tot ce e simplă dogmă, se exteriorizează numai, 
anulând purele valori intrinsece şi reale, tiranică şi intolerantă 
față de adevăruri pe care nu le-a ridicat la rangul de dogme. 

Astfel, prin artificializare şi prin îndepărtare de la 
morala naturii, prin costumarea în carnavalul unor false valori 
şi teama de autenticul moral al vieţii, s-a ajuns la ipocrizia 
care, în mod fatal, avea să determine o reacţie . 

De altă parte, însăşi această reacție. 

Dar o reacţie nu întemeiată pe parități şi reconstrucții 
morale, ci limitată la un anarhism de suprafață, fără obiective 
profunde; un anarhism de ceaţă, necreator şi inutil dizolvant, 
secundat de strecurările din umbră ale unor alte pseudo-valori, 
care, la clipe oportune, s-au constituit într-o falsă şi putredă 
dominație şi care amenințau printr-un pericol mult mai grav 
chiar ipocrizia vechii societăți, împotriva căreia pretextau că 
reacţionează. 

Lângă toate acestea, dezechilibrul politic. 

Apariția cangrenei omului politic postbelic, cancerat de 
arivism, sterp de ideal, păpuşar demagog, egocentric şi mârşav 
în interese meschine, cu faţa sub oribilul zâmbet de 
complezență al  măştii democrației. lar imediat lângă 
democraţia redusă la simpla pastişă grotescă, strâmbată şi 
diformată până la parodie şi caricatură, ghiarele roşii înaintând 
treptat, ale marxismului iudeo-bolşevic, camuflat patetic, sub 
evocarea unui martiriu proletar, într-o stângă reacționară, 
anarhic dizolvantă, cu doctrina sonoră de tinichea: materialism 
istoric! 


În preajma acestor rictusuri roşii, clasele sociale îşi 
zvâcneau panica aşteptând răsturnări şi inversări în ordinea de 
stat. Confuziile sociale, la adăpostul aceleiaşi democrații, 
creşteau şi alăturea de ele creştea ignoranţa; marea ignorare a 
unui adevăr fundamental: acela că dinamica evoluţiei sociale, a 
progresului real, o constituie nu topirea iluzorie a 
diferenţierilor sociale, ci tocmai distincția dintre clase, 
stabilirea definitivă a contribuţiei, a aportului, în travaliu şi 
civilizaţie, a fiecărei dintre ele. 

Şi în vreme ce, subteran, se lucra la răsturnarea 
valorilor sociale, în cadrul unui alt haos, în care subliniez în 
treacăt tragedia intelectualului autentic, pururi un ghilotinat 
moral, însăşi cultura şi civilizaţia, în criză de unitate şi de 
esențe de spiritualitate, ce torsionau în căutări superficiale de 
directive. lar pseudo-cultura deschidea porțile invaziei de 
anarhisme şi insurecţii, de curente brusc reformatoare în artă. 
Derutei, ivită în urma rapidei succesiuni de revoluţii estetice, 
cu viduri interioare şi etichete importate, îi răspundea confuzia 
acolo unde, existând totuşi sinceritate şi nu falsă tendinţă de-a 
se primeni unele forme de expresie artistică, evoluţia prea 
bruscă a noilor valori estetice față de zăbava evoluției 
comprehensiunii publicului, nu aducea decât ceaţă şi rupere de 
punți între artist şi ambianţe. 

lată deci un ansamblu de stridenţe şi de răsturnări, în 
care pseodos-ul triumfa şi-n care crizele: morală, economică, 
politico-socială, se aliau crizei de omogenitate în spirit şi 
cultură. 

Şi în timp ce, din orizonturi vinete, îşi revărsa leşia 
amurgul caracterelor de bronz, al spiritualităţii, alături de 
amurgul cultului trecutului, iubirii de neam, al autenticii 
intelectualități şi-al artei, printre putregaie şi ruini creştea, ca 
o floare bolnavă, copilăria rănită a generaţiei noi. . . 

În loc de zurgălăii anilor strălimpezi şi de râul aprilin al 
micilor bucurii îngereşti, copilăria aceea a mers, cu tălpi 
însângerate, printr-o lume din care basmele şi cântecul de 
leagăn plecaseră departe, şi unde stăpâneau materialismul crunt 

şi dezaxarea generală. Şi aşa, în mijlocul corupției, al ipocriziei 
sau al cinismului, în cadrul otrăvit al absenței sancţiunilor 
morale şi în vacarmul falselor valori, ochii măriți şi speriaţi ai 
copilandrului au resfrânt numai tristeți de crepuscul. 

lar când, zbuciumat şi călcând ameţit spre 
dezorientările de pretutindeni, adolescentul a voit să intre în 
viață, cu ascunsele lui comori de seninătăți şi cu inelul de aur, 
ținut cu teamă şi grijă la o parte, al entuziasmului tânăr, în fața 
lui au apărut cernite, zări fără perspectivă, cărări înfundate 
pentru viitor, porți zăvorâte. Pentru el totul părea închis. 
Oricare pas interzis. Întreaga lume părea că-i strigă: nu mai e 
loc şi pentru tine. Înainte nu se mai poate! 

Ei bine, acest tânăr putea să fie rostogolit în toate 
prăbuşirile: de la anarhia roşie, la mlaştina morală şi la cenuşă. 

Ce forță tainică i-a dăruit, atunci, umeri de granit ca să 
azvârle jos dezorientarea care-l încinsese şi să se înalțe, 
limpezit şi nou, din energii şi substanţe până aici latente, de 
parcă ar fi sorbit cu nesaţ dintr-un izvor cu apă vie ascuns pe 
un creştet de munte spiritual? 

Şovăirilor tânărului, determinate de toate corelaţiile 
divulgate mai sus, le-au urmat coordonarea şi echilibrul 
aspirațiilor, disciplina spiritului şi idealul sub stindardul căruia 
s-a închegat o generație nouă. 

Sustras pericolului care-l ameninţa cu dezagregarea, 
tânărului i s-au deschis luminişuri şi lucidităţi. Necesitatea unui 
ideal comun i-a înflorit în suflet mai mult printr-o revelație 
mistică, decât printr-o simplă comprehensiune. 


Permanenta idealului în întreg trecutul. 


Întregul trecut, străin şi românesc, s-a deschis deodată, 
ca o magică uşă, iar permanenţa unui ideal s-a ivit înflorită în 
toate marile epoci ale istoriei, în toate marile evoluții ale 
spiritului omenesc. 

Astfel în idealul istoric, s-au circumscris idealul elin şi 
idealul latin. 

Idealul elin, cu liniile de bronz ale efebului curgând în 
spirit şi trup, şi cu uriaşa construcţie a civilizației antice. 

Idealul latin, cu obiectivul politic al creării statului 
roman şi-al expansiunii latinităţii. 

ŞI lângă acestea: 

Idealul Renaşterii, cu  admirabila-i sinteză de 
civilizaţie, contopind artele, ştiinţa şi idealul politic şi legând 
punte de azur cu marele trecut spiritual, al antichităţii. 

Dar în acelaşi cadru istoric, idealul românesc al lui 
Mihai Viteazul, alături de toate celelalte înalte idealuri 
româneşti: 

idealul lui Horia, Cloşca şi Crişan; 

idealul Domnului Tudor, sfârtecat, numai pentru 
soarele său şi aruncat, ciosvârte înstelate, în fântâna 
Târgoviştei; 

idealul bătrânilor cronicari, oftând şi tânjind de visul 
contopirii neamului românesc; 

idealul lui Şincai, cu picioarele sfâşiate de bolovanii 
pribegiei şi cu marele-i vis atârnând în desaga din spinare care 
îi purta cronica; 

idealul boierilor, fugăriţi peste munţi, numai fiindcă 
îndrăzniseră să visătorească frumos la unire; 

în sfârşit, idealul ciungilor şi mutilaţilor din crâncenul 
război de întregire. . . 

Sau, mai departe, idealul în artă: secolul lui Pericle şi 
acele ale lui Cesar, alături de idealismul lui Platon şi de idealul 
estetic al lui Aristotel. 

Renaşterea italiană şi Pleiada franceză. 

Idealul clasic al celui de-al XVII-lea veac francez. 

Romantismul,  îmbibat de tinerete şi idealism, 
simbolizat prin vesta roşie a lui Theophile Gautier, de la 
reprezentarea lui "Hernani". . .Idealul romantic englez cu 
Byron, Shelley şi Tennynson. . .Idealul lui Heliade Rădulescu, 
cu acel naiv dar admirabil îndemn la "scris". Idealul olimpian 

ca un cer de primăvară al poeziei lui George Coşbuc, sau acel 
tumultos şi năvalnic, ca un torent carpatic, al liricii înspumate a 
lui Octavian Goga. 

Dar mai ales quintezența idealului artistic şi românesc 
în poezia de curcubee şi orgi marine, de viscole şi ninsori 
lunare, a geniului nostru național: Mihail Eminescu. 

O serie de frământări, de curente literare şi estetice, 
toate pentru un ideal! 

Şi, după idealul istoric şi cel artistic, iată, rezumativ, 
galeria idealului etic, întrupat simbolic în: 

a) etica eroului elin, sintetizată, la rândul ei, în eroii 

lui 
Homer sau în sufletul de bronz al lui Leonida; 

b) eroul creştin, cu largile lui blajinităţi, pregătit 
oricând, pentru jertfă şi granit sufletesc neclintit, creând o 
morală şi-o spiritualitate nouă, urcând spre purităţi de asceză şi 
transcendente; 

c) eroul cornelian, purificat în stalagtită de voință 
şi ideal moral, elevat peste mocirlele vieții; 

d) eroul, atât de ridiculizat pe nedrept şi atât de 
sublim în candorile naivității luminate de vis, al lui Cervantes, 
sfânt Don Quichote, umbră înstelată în goană eternă după vis, 
înfrânt de morile realității brutale. 

e) eroul moral al lui Carlyle, lespede de cleştar 
pentru marile altare ale eticei; 

f) eroul ibsenian, întruchipat în Brand, în acest 
Brand cu umerii necocârjați de viforele vieții; ca un cerc de fier 
în straşnica lui ținută morală, în neclintirea lui de bloc umano- 
ceresc; 

g) eroul tolstoian, turnat în minunatul Nekludov 
din "Învierea", descătuşându-se, prin revelație mistică, de toate 
bunurile vremelnice şi pământene, transfigurat interior şi pornit 
spre ascensiuni de spiritualitate creştină; 

h) şi, în sfârşit, chiar în eroul lui Jack London, acel 
"vagabond des etoiles", ocnaşul condamnat la carceră grea, cu 
gleznele prinse în ghiulele de fier şi braţele strivite în lanţuri, 

ajuns prin durerea continuă a cărnii, la amorţire şi anulare 
trupească şi la o limpezire neobişnuită a spiritului, la o evadare 
a sufletului din trup şi la o siderală plutire pe drumul astrelor 
eterne. . .Admirabil simbol al sufletului desţelenit din suferință 
banală, în albă lunecare peste ea. 


Studenţimea şi idealul spiritual. 


Ei bine, permanenţa aceasta de idealuri, istorice, etice şi 
artistice, de-a curmezişul veacurilor, demonstrează setea şi 
nevoia de ideal în marile epoci, mai cu seamă în acelea care au 
succedat perioadelor de tulburări şi dezaxare. 

Hotărât ; trăim o mare epocă istorică. 

Anii ce vin vor contura-o tot mai precis. 

Mobilitatea aspectului actual, politic şi spiritual, al 
întregii Europe, va înceta mai curând decât ne aşteptăm 
Vechile valori şi sisteme ratate se vor lichida prin ele însăşi. 
Criza democrației - presărată de sincope - şi agonizând în apus, 
se va refugia în ultimu-i bârlog - Republica roşie - iar în faţa ei 
vor creşte digurile de grele armături ale naționalismului latin şi 
germanic. Din transfigurările în naționalism, va apărea, 
înaripată, o dinamică nouă a spiritului şi a civilizației, cu 
aporturi şi cu structuri noi. 

Noul european, naționalist, spiritualist şi energetic, va 
zdrobi desmăţul moral, va prăbuşi falsele-valori şi purificat în 
el însuşi, va întemeia o lume nouă, o etică nouă. Desigur, 
promovatoarea europeanului-latin, precursor al omului de 
mâine de pe continent, a fost Italia fascistă. 

Să nu ni se spună, însă, că tineretul românesc 
intelectual, în marile lui primeniri interioare de acum, în 
disciplina şi aspirațiile sale, e o imitație, o simplă copie a 
tineretului fascist sau hitlerist. Nu! Tineretul nostru detestă 
servilismul şi parodiile. 

El nu imită. El crează. El ar fi profund rănit, adânc 
durut, dacă l-am crede un palid hipnotizat, un incapabil de ideal 
propriu. 

Linia pe care tineretul nostru se formează este produsul 
unui moment european, al unui spirit care-şi revarsă efluviile 
spontan, printr-o consecință logică a unei epoci şi a unor 
structuri lichidate. 

Tineretul românesc merge paralel şi nu satelitic cu noul 
suflet naţionalist latin, aşa cum va merge întreg tineretul 
francez, aşa cum a mers, victorios, tineretul italian. 

Conversiunea tineretului nostru la un ideal spiritual şi 
național e un fenomen de sincronism şi nu o pastişă. 

Nu imitație după organizații străine visează acest 
tineret, ci, dimpotrivă, deplină eliberare din orice vasalitate, de 
orice paşalâc străin . El vrea adâncirea până în străfunduri a 
sufletului autohton şi valorificarea forțelor lui subterane şi 
inedite în orice manifestare. 

El vrea zidirea României-Noi, cu mâini proprii şi cu 
spirit propriu. 

O vrea construită din arămurile adânci şi încă neuzate 
ale vigorii româneşti, centrifugă şi necanalizată. De aceea 
studentul român a defilat simbolic în faţa Regelui Ţării, pe un 
car alegoric, într-o mână cu cartea grea de învăţătură şi în 
cealaltă cu fierul carabinei, contopind într-un singur tânăr: 
ştiinţa cu dârzenia şi eroismul. 

Şi-n marele lui vis de noi temelii şi zidiri, tineretul 
cărturăresc pe care-l cunosc e gata de jertfe, dacă zidurile i-o 
vor cere. E gata să se tencuiască în piatra lor, ca un alt meşter 
de la Argeş, care, de data asta, s-ar zidi pentru visul turlelor 
înalte pe el însuşi. 

Tineretul nostru universitar este un mag, în acelaşi 
timp. El merge purtat de un luceafăr propriu care îi arată calea: 
Crucea, Regele, Națiunea. 

De aceea el este un mistic. 

În misticismul lui, se arcuieşte, alături de bolțile tuturor 
energiilor spirituale, cearcănul de smaragd al creştinismului, iar 

umbra purtătorului de cruce ca o lumină curge peste acest 
tineret. 

Aşa îl visa, poate, Eminescu, în umbra stihurilor lui: 
curat la suflet, mântuitor al "bietului român săracul” şi 
arhanghel pedepsitor al celor "care-au îndrăgit străinii, mânca- 
le-ar inima câinii”. 

Aşa îl vrem astăzi cu toții: 

Iscător al românului de mâine: bărbatul de bronz, cu 
sufletul limpede şi fără oscilări, lucrând, cu patimă, la ferecarea 
țării sale în aramă. 


Aspectele idealului spiritual. 


Şi acum să vedem care ar fi faţetele idealului spiritual al 
tineretului cărturăresc, aşa cum s-ar desprinde din manifestările 
lui active şi teoretice. 

Ele ar fi: idealul unei etice noi; 

idealul spiritualist creştin; 
idealul naţional, şi 
idealul cultural şi artistic. 


Idealul unei etice noi. 


a) Prin sinceritate şi cinste, la reacția împotriva 
ipocriziei. 

b) O nouă ierarhizare a valorilor reale. 

Crearea individului nou: energic şi pur. 

Crearea unui eroism sufletesc pe care poporul nostru nu 
l-a mai avut de mult. 

Crearea unei generaţii de elită şi a unui Pantheon moral 
al României, în care marile spirite şi noblețea sufletului 
românesc - indiferent de clasă socială şi pregătire intelectuală - 
să-şi primească încununarea. 

c) Fuziunea dintre cărturar şi muncitor. 

Țara, de câţiva ani, cunoaşte șantierele pe care tineretul 


15 


universitar lucrează, cu mâinile lui, plămădind cărămidă, 
ridicând ziduri, cioplind lemn sau îngrijind răzoare de ferme. 

De sub brazdele studenţeşti, răsar - minune nouă, în ţara 
în care trândăvia devenise oficială - biserici, case de adăpost, 
cămine culturale, grădini. 

Prin aceasta, o nouă educație se dă tânărului: munca 
fizică se leagă, prin inel spiritual, de intelectualitate. 

Se crează, astfel, disciplină, simplitate, conştiinţă, 
modestie. 

Şi-n timp ce directori de liceu "venerează" în loji 
francmasonice, otrăvind şcolărimea care a avut nenorocul să-i 
aibe ca dascăli, - tineretul acesta lucrează, cu piepturile goale şi 
desculţ, cu o bucată de pâine şi-o strachină de ciorbă la prânz şi 
cină! 

d) Spiritualitatea creştină. 

Promovarea spiritului şi evitarea bucuriilor cărnii, prin 
elevaţie transcedentală. 

Ascensiunea în spirit şi apropierea de purităţile ascezei. 

Am văzut de-aproape tineretul universitar - numai 
cântec, numai gând, numai viaţă interioară - odihnindu-şi 
trupul istovit de muncă, după o zi de lucru la fermă sau la 
cărămidărie, pe-o mână de fân sau pe o rogojină, în bordeie 
simple, de stuf. 

Dar, în acelaşi timp, tineretul mai cultivă o altă 
experiență spirituală, un fenomen mistic invers ascezei. 
Transcendenţa nu în altitudinea divină, ci în profunzimea 
mistică a spiritului național. Penetrarea străfundurilor 
spiritualităţii româneşti, pentru scoaterea la lumină a inelului 
de aur care licăreşte în adâncurile lor. Un fenomen nou de 
spiritualitate naţională, pe care l-aş numi: asceza etnică a 
tineretului român. 

e) Cultul trecutului. 

În loc de negativismul sterp şi anarhic de până mai 
acum, tineretul trebuie să aducă respectul valorilor trecutului 
şi-al tradiţiei, legând, prin verigă solară, datina, trecutul şi 
prezentul. 

Idealul național. 


a) Construcţia viguroasă a statului nou: ordine. 
Valorificarea spiritului autohton în toate manifestările vieții de 
stat: politică, socială, economică şi culturală. 

Exploatarea marilor rezervoare ale acestui spirit. 

b) Dreptul românilor de-a fi la ei acasă, şi de-a fi 
folosiți numai ei pe noile şantiere româneşti. 

De la "numerus clausus" al universităţilor, la "numerus 
nullus" în viața de stat. 

Extirparea suzeranității evreieşti şi-a străinismului în 
Statul românesc. 

c) Arderea, cu fierul roşu, a cangrenei şi-a cancerului 
democraţiei infectate. 

d) Ridicarea Statului pe bronzuri de: autoritate, 
prestigiu, dinamică constructivă. 

Întreaga Țară transformată într-un imens şantier: 
românimea întreagă la lucru! 

e) Responsabilitatea şi sancțiunile. Sancţiuni puternice 
şi imediate. 

Versul lui Eminescu: 

"Îndrăgi-i-ar ciorile 
Şi spânzurătorile. . ." 
se va preschimba, din imagine poetică, în fapt. 

f) Crearea unei adevărate independenţe a spiritului 
național. 

Sfârşitul dictaturilor străine şi sfârşitul paşalâcului 
mafiei iudaice şi-a lojilor francmasonice. 

Interzicerea amestecului străin în ordinea de stat şi 
sfărâmarea directivelor economico-politice impuse de sforarii 
finanţelor iudeo-europene - gen Finaly - sau de presa 
Sărindarului . 

g) Într-un cuvânt: ivirea românului nou”, demn şi 
inflexibil la influenţe, constructiv şi fixat pe-o axă şi pe-o 
spiritualitate. 

h) De-aceea studențimea va sprijini cu tânăr entuziasm 
acțiunea marelui român Vaida-Voevod, fără, însă, a se 
înregimenta efectiv în partidul său politic, ci constituind, 
permanent, o rezervă neîntinată, neuzată, proaspătă şi 
pregătită, încet, pentru completarea şi cimentarea operei 
înaintaşilor. 

i) De aceea, adevărata studenţime nu poate decât 
dispreţui acțiunea dezertorilor ei - din norocire atât de puţini - 
care conduşi din umbră, sărmane victime hipnotizate de 
duşmanii românismului curat, se constituie, hilar, în caricaturi 
de atitudini, ca un aşa-zis "front studențesc democratic” sau 
"front anti-fascist”, ( înapoia cărora veghează comunismul şi 
jidovimea de la "Adevărul" şi "Lupta”) şi care nu au nici o 
tangenţă cu aspirațiile noastre etnice. 


Idealul cultural şi artistic. 


a) Pătrunderea în străfunduri a specificului autohton, 
în autentica lui substanţă mistică şi ridicarea la rangul de valori 
estetico-culturale al acestui specific - unică mină de aur - 
transfigurat estetic. 

b) Inflorirea unei civilizaţii şi-a unei arte reprezentativ 
româneşti. Să nu fim greşit înțeleşi: nu o artă artificializată 
prin tezism şi tradiționalism didactic, ci una vie, de circulație 
universală, dar cu atât mai vie, cu cât va utiliza toate resursele 
inedite pe care specificul spiritual românesc le poate oferi. 

O artă îndrumată pe linia marilor artişti români, care au 
căpătat valoare universală tocmai prin prospeţimea sufletului 
inedit, zidit în actul lor: Eminescu, Coşbuc, Creangă, 
Caragiale, Goga, Grigorescu, George Enescu... 

O artă, cu obârşia în argintariile frumuseţii artei 
populare: folclor, artă decorativă, plastica populară. 

Să ne gândim ce minunat şi permanent izvor de 
inspirație constituie lirica şi etosul populare, - de la "doine", la 
"Miorița", la "Mihu Copilul”, la "Toma Alimoş', sau la 
"Mogoş Vornicul" - alături de marea poezie a chilimurilor, a 

scoarțelor, a costumelor sau a ornamentației naţionale. O 
întreagă baladă se resfiră, de pildă, pe chilimurile olteneşti: 
curcubeie se aprind, se potolesc, se întunecă. Energia roşului se 
îmbină cu lingoarea de visătorie a galbenului, cu doina 
haiducească a verdelui întunecat de codru. Întreg chilimul e, 
rând pe rând, vivacitate, incendiu, potolire şi stingere de mari 
melancolii, sau haiducească evocare de lunci albastre. . . 

Dar iată pitorescul costumului de ţară. Sobrietatea 
vestmântului gorjean. Şerpii negri, subțiri, împletiți pe alb. 
Armonii de alb şi negru. Sobrietate, în contrast violent cu 
văpăile costumului doljean. Evoc, iarăşi, poezia cioarecilor, 
tuzlugilor şi ipingelei pandureşti. 

Întreaga răscoală, eroică şi romantică, a Domnului 
Tudor, sintetizate într-un costum gorjean! Şi, alături, 
frumuseţea calmă de amurg, stropit cu flori mari, a vâlnicului! 

Duhul Olteniei, cu marile lui aprinderi şi cu umbrele lui 
de dor şi visătorie, culcat pe-o țesătură de artă populară! 

Arta noastră cultă nu poate, nu trebuie să ocolească 
această fântână doldora de rouă a specificului artistic național. 

Căci specificul național, transfigurat estetic, departe 
de-a avea glezna prinsă în plumb, fâlfâie o aripă nouă, 
colorează şi aromeşte opera de artă, căreia îi dăruie un suflu, o 
caracteristică şi-o valoare în plus. 

Diferenţiază, reliefează, aşează sub steme grele de aur 
propriu. Specificul naţional în artă conturează potențialul 
spiritual al unui neam, crează dinamica unei expresii proprii 
şi-a unei contribuţii vii şi bine precizate. Fără specific național, 
topit şi prelucrat esteticeşte, arta ar fi de-o uniformitate 
exasperantă. 

Ce admirabil exemplu, pentru contactul continuu cu 
arta populară, ne oferă, bunăoară, Yugoslavia! O serie de 
cântăreți populari - pevacii - care dăinuiesc, printr-un straniu 
reflex, guslarilor de odinioară, colindă şi azi sate şi târguri, 
chemaţi ca să cânte vechile balade sârbeşti la şezători familiare. 
Deşi reduşi, astăzi, la rolul de simpli recitatori ai bătrânului 
cântec popular, pevacii demonstrează, însă, via necesitate a 

sufletului yugoslav de-a sorbi, pătimaş şi ne-ntrerupt, din 
marea poezie a trecutului întipărit în balade, trecut pe care-l 
actualizează, astfel, mereu, pe plan estetic! 

c) Aşa dar: întronarea stimei pentru arta şi cultura 
românească. 

Vechiul "le respect de l'art" al Pleiadei franceze, se va 
converti în "respectul valorilor artistice naționale". 

Atunci, da, fireşte, nu se va mai putea ajunge, cu atâta 
uşurinţă, la distrugerea focarelor de cultură, cum, atât de tragic, 
s-a întâmplat cu bătrânul teatru craiovean, căzut pradă 
indivizilor suspecți şi străini de neam, şi jocului meschin al 
politicienilor. 

d) scriitorii şi artiştii români nu vor mai putea rămâne, 
mult timp, în imposibilitatea de până acum faţă de gravele 
frământări interioare ale acestui neam şi de înaltele lui aspirații. 

Ei vor trebui să vibreze simultan cu ţara, iar opera lor să 
capete o rezonanţă nouă şi adâncă. Nu hermetism, nu rafinerii, 
nu importații superflue de etichete şi formule "estetice" de 
peste hotare, - ci suflet, emoție sinceră, țâşnită din îmbrăţişarea 
cu pământul țării! 

Dar aurora unei poezii noi fulgeră la orizont. O poezie 
"nouă", prin tumultul ei lăuntric, dar pe linia de tradiţie a 
marilor cântăreţi ai neamului. 

lată, de pildă, cum ştie să cânte poetul A. Cotruş, în 
versuri de piatră şi cer, pe "Horia", pe care-l vrea ivit şi-n 
restriştea zilelor de-acum. 


Horia. 


de jos 
te-ai ridicat drept, pietros, viforos, 
pentru moți, 
pentru cei săraci ŞI goi, pentru toți. ... 
şi-ai despicat în două istoria, 
țăran de cremene 
cum n-a fost altul să-ţi semene, 

Horia! ... 


te-ai desprins aspru din gloată 
cu-obraji supți, 
cu ochi crunți, 
să lupţi, 
să înfrunți 
din sălbaticii-ţi munţi: 
oştile craiului, temniță, roată. . . 


vrut-ai să spinteci pe munţi, pe văi, 
largi, netede, slobode căi 

pentru-ai tăi 
cei mâncaţi de străini, despuiați 

de biruri, de zbiri, 

de rele-orânduiri. . . 

ŞI uitaţi 

de regi şi-mpărați .. . 


pân'la Bălgrad pe roată, 

uimind călăi, nemeşi, gloată, 

ţi-a bătut neschimbat sub țundra săracă 

aceeaşi mare, ne-nfricată inimă romano-dacă. . . 


duhul trăieşte încă treaz în munți 

ŞI va trăi dârz cât vor domni peste moţi 
sbiri crunţi 

şi mişelnici despoti. . . 


uriaş domn 
pe-al adâncurilor noastre sfâşiat somn, 
pe-al răzmeriţelor roşu praznic, - 
mai roşi-vei oare vreodat', năpraznic, 
acestui neam, viaţa şi istoria, - 

tu 

munte 

al vrerilor noastre celor mai crunte, 
Horia?! ... 


de-ai ieşi din mormânt. . . 


de-ai ieşi din mormânt între noi 

şi-ai vedea atâția moți zdrenţoşi pe munţi goi 
şi neamu-ţi flămând ca acu, 

ce-ai zice, Horia, tu?! ... 


te-ai jelui, ai doini din fluier 

ori ai da un nou, şi lung, şi roşu suier, 
munții toți să se cutremure, 

liftele câmpiei să tremure, 

să le vezi, îngrozite, de pe culmea-ţi săracă, 
din ale belşugului târguri cum pleacă?! .... 


de-ai trăi tu 
acu, 
ce-ai face Horia, cu mişeii ce vând 
norodul flămând?! . .. 
nu i-ar veni să-i cauţi pe toți, 
de gâturi să-i scoţi, 
din paturi, de la cini, de la prânzuri, 
şi-n mijlocul pieților celor mai mari, 
ca pe cei mai mişelnici tâlhari, 
de limbă să-i spânzuri?! .. . 


Lângă acest Horia "viforos" şi "pietros", izbucnit din 


cremenea versurilor lui Cotruş şi viguros simbol pentru 
cruntele zile de-acum, să-mi fie îngăduit să vă înfățişez 
versurile de restrişte ale unui tânăr, foarte tânăr poet, 
Constantin Goga. Noul poet, într-o carte de poeme verzi: 
"Inscripţii pe veac", cheamă vedenia de flăcări a lui Tudor, 

izbăvitor pentru cei cărora le-au "rupt cei lacomi şi răi mejdina 
răbdării ". 

Poezia pe care o citez e, mai ales, semnificativă în ceea 
ce priveşte noua năzuință lirică la un pâlc de tineri scriitori, 
care nu se mai solidarizează cu impasibilitatea celorlalți 
scriitori "oficiali" şi "hermetici" față de frământările 
colectivității şi de aprigele amaruri ale țărilor: 


Un semn. 


Să ştii, 
Că noi 
Am fost stăpâni pe codrii şi pe gli... 


Am fost stăpâni pe codrii şi pe glii 

Şi n-am slujit străinilor aduşi de vânturi; 
Avem altare şi pământuri, 

ŞI, spune slova din pisanii, 

Că-n plaiul nostru niciodată 

N-au curs pâraie de jelanii. . . 


Am fost, de mult, odată... 

Am fost o minunată gloată 

Şi-am coborât năvalnic de la munte 
cu Tudor Slugerul în frunte. . . 


Tudore, 'Tudore, 

Azi gloata română 

Se zbate 

În plug de durere, în jug de nevoi 
Şi-o fiară străină 

O bate, - 

O pleacă cu fruntea-n noroi; 

Azi gloata rumână 

Cerşeşte pe drum, 

Iar cerul şi norii 

de zbucium şi tulnice 


Apasă pe sate urgia; 

În țară, - puternic blestem, - 
Stăpânii cu inimi de scrum 

Îi fură moşia, 

I-aruncă în temniţi feciorii. . . 


Auzi-i Tudore, auzi-i cum gem. .. 


Nu mai putem, Ludore, nu mai putem, 
Căci ne-au rupt cei lacomi şi răi 
Mejdina răbdării. . . 


Un semn, Tudore, 

Un semn doresc nepoţii tăi 

Şi vor zvârli securea-n fruntea depărtării, 
Va pune Jiul pieptul lui de taur 

Şi va izbi în stânci, 

Din temnițe flăcăii vor ieşi atunci 

Şi nou rumân, 

Cu suflet şi cu inimă de aur, 

Va fi numit şi ctitor şi stăpân 


Pe vremuri noi, pe neamul meu, pe codri şi pe lunci. 


E, după cum se vede, un început de reacţie în arta 


scrisului, care, desigur, se va amplifica din ce în ce, încadrând, 
încă de pe acum, şi alte contribuţii lirice, ca, de pildă, volumul 
"Gloata” al poetului ardelean, sau 
versurile poeților legionari Jon Hodoş şi Vasile Posteucă. 


Dar să-mi fie îngăduit, înainte de-a încheia acest capitol 


din conferinţa mea, să mă alătur şi eu acestei poezii româneşti 
printr-o baladă în care am încercat să-l reîmprospătez pe 
"Corbea” din legendă şi să-l smulg dintre zidurile cu mucegai 


în care zăcea. 


Corbea. 


De ce-mi zace Corbea-nchis 

în temniță la opriş? 
Pentr-un paloş fermecat, 
şi cu aur ferecat, 
de nu ştiu cine furat. 
Baladă veche. 


Zace Corbea ca pedeapsă 
în mocirlă până-n coapsă. 
Ziduri cu pecingene, 
ocnă cu funingine. 
Troznesc gleznele-n butuci 
de aramă şi de tuci. 

Funii mari ca bârnele 

îi usucă mâinile. 

Barba-i salcie prin ani 
rădăcină-n bolovani. 
Mucegaiul şi duhoarea 
înverzitu-i-au spinarea. 
Creşte mlaştină adâncă 
pana gleznei i-o mănâncă. 
Când l-au fost adus în fiare 
era fulger, era zare, 
braţu-i şuier de mierloi, 
umerii luceferi noi, 

iepuri gleznele zbătute, 
trupul lunecări de ciute, 
Joc albastru şi tâlhar 

de văpaie de cleştar. 
Lacăt de argint bătut 
lumina, la poartă, mut. 
Broştile, năucile, 

erau mici ca nucile. 

Şerpii ca inelele 

cu pui ca mărgelele . 
Chiţorani subțiri cu plozi 
se-ncurcau, fugind, în cozi, 
iar păinginii: scântei 

țeseau fum de funigei. 


Lacăt negru de cenuşă 
azi se-ntunecă la uşă. 
Broştile 
ca ploştile. 
Şerpii şi-ntind grinzile 
lucii ca oglinzile. 
Puii lor cât punţile 
îşi serbează nunțile. 
Chiţoranii - roşcovanii, 
şobolanii şi chiţcanii 
s-au umflat ca bolovanii 
ŞI ţesându-şi funia 
torc păingi cât inima. 
Corbeo, 
o năpârcă ra 
scoate pui în barba ta. 
Groşi guzgani somnuri grele 
dorm pe umerii-ţi de stele. 
Şi din geana-ţi somnoroasă 
torc păingenii mătasă! 
Corbeo, 

suflete în funii, 
furule, tâlhar al lunii, 
Corbeo, pană de şoiman, 
muica ta de hoţoman, 
umflă-te şuvoi răsleţ 
ŞI spinare de mistreţ, 
tună lung ca o sâneaţă, 
aprinde-te dimineaţă, 
rupe funiile-n şase, 
calcă broştile râioase, 
crapă lacătul în trei 
fulgeră lespezi şi stei, 
clatină ocna-n văzduh, 

săi afară jar şi duh, 
încalecă haiduceşte 
scuipă-n frunte şi păleşte 
potere voevodale, 
ochii Mârşăviei-Sale, 
stelele să le plesnească, 
anafura lor crăiască! 
Du-te iară lotru-n ţară, 
flacără de piatră rară, 
cu soarele de-a călare 
şi luceferii-n spinare. 
Mierlele, poenele, 
corbii, coţofenele 

să-ți mângâie genele. 
Serile şi apele 

să-ți fluture pleoapele. 
Ciutele şi trestia 

să-ți sărute inima, 

văile şi liniştea 

să-ți legene dragostea. 


Iată, pe scurt, fresca idealului spiritual al studențimii. 

Ca un comandament suprem se aşează, în fruntea lui 
noul individ şi noua colectivitate sub aureola unei eroice 
morale şi cu o limpezime de suflet ca un iezăr de munte. 

lată studenţimea pornind în cântece de năier, spre 
țărmurile verzi de mâine. 

Iat-o, mai ales, căpătând un suflet de bronz, din sufletul 
omului pe care-l ştiu eu. 

Acel "flăcău de ţară”  - cum îl numea Dragoş 
Protopopescu, - pe frunte cu arşiţa nămiezilor lui Cireşar, în 
ochi plutind calmul de smaragd al mărilor, dar şi ascunzând, în 
fundurile lor, furtunile marine; capabil de spiritualizare până la 

asceză, dormind pe pat de scânduri şi pe rogojină, atunci când 
lucrează în biserici, lângă flăcăii lui; neînfricat şi limpede ca o 
stalactită, dar arzător şi biciuitor ca o viforniță, îngenuncind şi 
sărutând pământul ţării, cu ochii umezi, - dintr-o pornire pe 
care nu şi-o poate stăpâni şi purtând ţărână culeasă la Putna şi 
la Mărăşeşti în săculeț pitit lângă inimă: Căpitanul. 

lar lângă icoana acestui adâncitor al spiritualității 
româneşti, daţi-mi voie să evoc şi imaginea acelui, atât de drag 
nouă, general-grănicer şi legionar, alb de leaturi ca un sfânt 
Nicolai, înţelept ca un cronicar moldovean sau ca acel Stolnic 
Cantacuzino din care se trage, dar tânăr şi înaripat la suflet ca 
un student şi înalt în vitejie şi dârzenie ca un creştet al 
Rarăului, 

Aceste două icoane morale, studențimea trebuie să le 
poarte săpate, adânc, în suflet. 

Prin limpezimea şi prin spada arhanghelului pe care 
studențimea legionară şi l-a ales patron, tineretul nostru calcă 
spre ideal. 

Să credem în paşii lui, - să credem în tineretul nostru! 


9 iunie 1935. 

